ddrg/super_eurlex huggingface dataset:
Prístroj pod jedným krytom s rozmermi približne 31 × 20 × 5 cm, pozostávajúci z týchto komponentov: — mikroprocesora, — duálneho digitálneho tunera DVB-S/DVB-T, — pamäte flash, a — čítačky „smart karty“ na podmienený prístup k poskytovateľovi služby. Prístroj je vybavený týmito rozhraniami: — satelitným vstupom RF, — terestriálnym vstupom RF, — terestriálnym výstupom RF, — jedným Ethernetom (RJ-45), — dvoma USB, — HDMI, — dvoma SCART, — dvoma RCA na audio výstup, — S/PDIF (optický digitálny audio výstup) a — miestom na pevný disk. Po predložení je možné pripojiť vymeniteľný pevný disk. Pevné disky sa môžu ponechať iba v tomto prístroji na účel neskoršieho prezerania zaznamenaných súborov. Pri predložení je prístroj schopný prijímať a dekódovať digitálne televízne signály (voľne prístupných kanálov aj programov od poskytovateľa služieb). Ďalej je schopný pripojiť sa k internetu prostredníctvom rozhrania Ethernet. Prístroj je schopný prijímať a dekódovať audio/video súbory zo stroja na automatické spracovanie údajov prostredníctvom tzv. „domácej brány“ („home gateway“). Prístroj je schopný reprodukovať audio/video súbory z externého média (napríklad pevného disku alebo pamäte USB) prostredníctvom rozhrania USB. Prístroj je schopný zaznamenávať a reprodukovať prijaté digitálne televízne signály.

8528 71 15
Prístroj pod jedným krytom s rozmermi približne 27 × 15 × 6 cm, pozostávajúci z týchto komponentov: — mikroprocesora, — dvoch káblových digitálnych tunerov, — káblového modemu, — pamäte flash, a — čítačky „smart karty“ na podmienený prístup k poskytovateľovi služby. Prístroj je vybavený týmito rozhraniami: — vstupom RF a výstupom RF, — dvoma Ethernetmi (RJ-45), — dvoma USB, — HDMI, — SCART, — šiestimi RCA na audio a video výstup, — S/PDIF (optický digitálny audio výstup) a — miestom na pevný disk. Kryt prístroja sa dá otvoriť a po predložení sa doň dá vložiť pevný disk. Pri predložení je prístroj schopný prijímať a dekódovať digitálne televízne signály. Ďalej je schopný pripojiť sa k internetu prostredníctvom modemu. Prístroj je schopný prostredníctvom smerovača prijímať a dekódovať audio/video súbory z prístroja v rámci lokálnej siete LAN. Prístroj je schopný reprodukovať audio/video súbory z externého média (napríklad pevného disku alebo pamäte USB) prostredníctvom rozhrania USB. Prístroj je schopný zaznamenávať a reprodukovať digitálne televízne signály prijaté od poskytovateľa služieb.

8528 71 15
(5)

V súlade s článkom 10 ods. 1 nariadenia Rady (ES) č. 1006/2008 z 29. septembra 2008 o oprávneniach na rybolovné činnosti rybárskych plavidiel Spoločenstva mimo vôd Spoločenstva a o prístupe plavidiel tretích krajín do vôd Spoločenstva (4), ak sa ukáže, že sa rybolovné možnosti udelené Únii na základe Dohody o partnerstve v sektore rybolovu plne nevyužívajú, informuje Komisia príslušné členské štáty. Ak členský štát do lehoty, ktorú má určiť Rada, neodpovie, považuje sa to za potvrdenie skutočnosti, že plavidlá dotknutého členského štátu nevyužívajú v plnej miere svoje rybolovné možnosti v danom období. Je nevyhnutné takúto lehotu určiť.
(1)

Ak chcú členské štáty alebo Komisia začať v zmysle článku 8 ods. 2 nariadenia (ES) č. 1925/2006 konanie s cieľom zakázať, obmedziť alebo postúpiť Únii na preskúmanie inú látku, ako sú vitamíny alebo minerálne látky, alebo prísady, ktoré obsahujú inú látku ako vitamíny a minerálne látky pridávané do potravín alebo používané pri ich výrobe, musí toto konanie spĺňať isté podmienky, pričom by mali byť stanovené jednotné pravidlá na overenie, či sú dané podmienky splnené. Jednou z podmienok stanovených v článku 8 ods. 1 nariadenia (ES) č. 1925/2006 je, že ak by mal príjem tejto látky podstatne prekračovať príjem vyváženej a pestrej stravy, mohol by podľa platných vedeckých údajov pre spotrebiteľov predstavovať potenciálne riziká. Ďalej by sa malo konanie podľa článku 8 ods. 1 nariadenia (ES) č. 1925/2006 uplatniť vtedy, keď látka predstavuje potenciálne zdravotné riziká z iných dôvodov, ako je podstatné prekročenie jej bežného príjmu. Podľa ďalších ustanovení článku 8 ods. 1 nariadenia (ES) č. 1925/2006 sa má látka pridávať do potravín alebo používať pri ich výrobe.
(1)

Vzhľadom na to, že Spojené štáty americké nezosúladili zákon o kompenzácii pokračujúceho dumpingu a subvencií (ďalej len „ZKPDS“; Continued Dumping and Subsidy Offset Act, CDSOA) so svojimi povinnosťami podľa dohôd WTO, nariadením (ES) č. 673/2005 sa od 1. mája 2005 uložili dodatočné clo ad valorem na úrovni 15 % na dovoz určitých výrobkov s pôvodom v Spojených štátoch amerických. V súlade s povolením WTO pozastaviť uplatňovanie koncesií na Spojené štáty Komisia každý rok upravuje úroveň pozastavenia na úroveň zrušenia alebo zníženia výhod, ktoré v danom čase spôsobí Európskej únii ZKPDS.
Nové trojkolesové motorové vozidlo s pohonom zadných kolies určené na prepravu osôb, s vratným zážihovým piestovým spaľovacím motorom s objemom valcov 998 cm3. Predné kolesá sú od seba vzdialené približne 130 cm. Vozidlo nemá diferenciál. Vozidlo má typ systému riadenia osobného motorového vozidla. Riadi sa prostredníctvom riadidla s dvoma rukoväťami so zabudovanými ovládačmi. Vozidlo má päť prevodových stupňov vpred a spätný prevodový stupeň.

8703 21 10
Obdĺžnikový výrobok s rozmermi približne 60 × 300 cm, tvorený dvoma rozdielnymi vzájomne zlepenými vrstvami (jedna vrstva z textílie a jedna vrstva z papiera), a s celkovou hrúbkou približne 0,26 mm. Textilná vrstva pozostáva z netkaných syntetických (polyesterových) vlákien s hrúbkou približne 0,18 mm a plošnou hmotnosťou približne 48,3 g/m2. Papierová vrstva má hrúbku približne 0,08 mm a plošnú hmotnosť približne 20,9 g/m2. Viditeľná strana papierovej vrstvy je jemne vzorovaná a má po celej dĺžke pozdĺžne nalepené štyri textilné šnúry z bavlny (vo forme motúza). Na tej istej strane vodorovne vedú približne v 4 cm intervaloch po celej šírke tenké bambusové prúty. Výrobok možno použiť na viaceré účely, napríklad ako záves, ako paraván, na zakrytie otvoreného skladovacieho priestoru, ako náhradu dverí. (panelový záves) (Pozri fotografiu č. 657.) (1)

6303 92 10
(3)

S cieľom zabezpečiť rozpočtovú istotu pre ESMA, ako aj pre príslušné ratingové agentúry by sa mal ročný poplatok za dohľad účtovať ratingovým agentúram, ktoré presiahnu určitú prahovú hodnotu obratu. Ročné poplatky za dohľad by sa nemali stať záťažou pre nové subjekty vstupujúce na ratingový trh. Okrem toho sa očakáva, že v prípade malých ratingových agentúr pôjde o podstatne nižšie náklady na dohľad než v prípade väčších ratingových agentúr. Preto by bolo vhodné v plnom rozsahu oslobodiť malé ratingové agentúry od platenia ročného poplatku za dohľad, ak daná ratingová agentúra alebo skupina ratingových agentúr, do ktorej patrí, nepresiahne určitú prahovú hodnotu obratu.
(8)

Na účely prispôsobenia rámca porovnávacej metodiky vnútroštátnym okolnostiam by členské štáty mali určiť odhadovaný ekonomický životný cyklus budovy a/alebo prvku budovy, príslušné náklady na nosiče energie, výrobky, systémy, údržbu, prevádzkové a mzdové náklady, faktory týkajúce sa konverzie primárnej energie, ako aj vývoj cien energie, ktorý sa dá momentálne predpokladať v príslušnom vnútroštátnom kontexte v oblasti palív používaných na výrobu energie pre budovy, pričom by mali zohľadniť informácie poskytnuté Komisiou. Členské štáty by tiež mali určiť diskontnú sadzbu, ktorá sa použije tak na makroekonomické, ako aj na finančné výpočty, po vykonaní analýzy citlivosti týkajúcej sa aspoň dvoch úrokových mier pre každý výpočet.
(3)

Pokiaľ ide o používanie uvedených kŕmnych doplnkových látok ako doplnkových látok do siláže, nebola do termínu stanoveného v článku 10 ods. 7 predložená žiadna žiadosť o povolenie v súlade s článkom 10 ods. 7 v spojení s článkom 10 ods. 2 nariadenia (ES) č. 1831/2003. Pokiaľ ide o doplnkovú látku určenú pre niektoré druhy zvierat, nebola do uvedeného termínu predložená žiadna žiadosť o povolenie.
(12)

Podľa článku 6 ods. 1 a článku 13 ods. 1 nariadenia (ES) č. 1924/2006 sa zdravotné tvrdenia musia zakladať na všeobecne uznávaných vedeckých dôkazoch. Zdravotné tvrdenia, ktorých vedecké odôvodnenie úrad nezhodnotil kladne z dôvodu, že nedošiel k záveru, že bola zistená príčinná súvislosť medzi kategóriou potravín, potravinou alebo jednou z jej zložiek a tvrdeným účinkom, by sa teda nemali povoliť. Povolenie je tiež možné legitímne zamietnuť, ak zdravotné tvrdenia nie sú v súlade s inými všeobecnými alebo špecifickými požiadavkami nariadenia (ES) č. 1924/2006, a to dokonca aj v prípade kladného vedeckého hodnotenia úradu. Zdravotné tvrdenia, ktoré nie sú v súlade so všeobecne prijatými zásadami výživy a zdravia, by sa nemali uvádzať. Úrad dospel k záveru, že pre tvrdenie (5) o účinku tukov na normálne vstrebávanie vitamínov rozpustných v tukoch a ďalšie tvrdenie (6) o účinku sodíka na udržanie normálnej funkcie svalov bola zistená príčinná súvislosť. Používanie týchto dvoch zdravotných tvrdení by však spotrebiteľom poskytlo protirečiace a zmätočné informácie, pretože by povzbudzovalo na spotrebu živín, o ktorých európske, vnútroštátne i medzinárodné úrady informujú na základe všeobecne uznávaných vedeckých odporúčaní, že ich príjem by sa mal obmedziť. Preto uvedené dve tvrdenia nie sú v súlade s článkom 3 druhým odsekom písm. a) nariadenia (ES) č. 1924/2006, kde sa uvádza, že používanie tvrdení nesmie byť nejednoznačné ani klamlivé. Navyše dokonca ani v prípade, ak by sa mali príslušné zdravotné tvrdenia povoliť len za určitých podmienok použitia a/alebo spolu s ďalšími informáciami alebo varovaním, ani to by nestačilo na zamedzenie uvedenia spotrebiteľa do omylu, a preto by sa uvedené tvrdenia nemali povoliť.
(1)

Nariadením (EÚ) č. 1236/2010 sa ustanovujú niektoré konkrétne kontrolné opatrenia na monitorovanie rybolovných činností Únie v oblasti, na ktorú sa vzťahuje pôsobnosť Komisie pre rybolov v severovýchodnom Atlantiku (NEAFC) a dopĺňajú kontrolné opatrenia ustanovené v nariadení Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (2). Mali by sa stanoviť podrobné pravidlá na uplatňovanie nariadenia (EÚ) č. 1236/2010. V prílohách k niekoľkým odporúčaniam, ktorými sa zavádza systém kontroly a vynucovania (ďalej len „systém“) platný pre rybárske plavidlá pôsobiace vo vodách v rámci oblasti dohovoru presahujúcich hranice vôd v rámci rybolovnej jurisdikcie zmluvných strán a ktoré prijala NEAFC, sa určuje rámec pre komunikáciu údajov a vzory niektorých nástrojov inšpekcie, čo by sa malo transponovať do právnych predpisov Únie.
(19)

Vzhľadom na to, že k možnému obchádzaniu dochádza mimo Únie, možno v súlade s článkom 13 ods. 4 základného nariadenia udeliť oslobodenie výrobcom riedkych sieťovín zo sklenených vláken z Taiwanu a Thajska, s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35g/m2, okrem kotúčov zo sklenených vláken, ktorí vedia preukázať, že nie sú prepojení (3) so žiadnym výrobcom, na ktorého sa vzťahujú príslušné opatrenia (4), a o ktorých sa zistilo, že nie sú zapojení do praktík obchádzania podľa článku 13 ods. 1 a ods. 2 základného nariadenia. Výrobcovia, ktorí majú záujem o získanie oslobodenia, by mali predložiť žiadosť náležite podloženú dôkazmi v rámci lehoty uvedenej v článku 3 ods. 3 tohto nariadenia.
(6)

Stály výbor pre potravinový reťazec a zdravie zvierat počas svojho zasadnutia 18. júna 2008 schválil pracovný dokument útvarov Komisie pod názvom Guidance document on the minimum requirements for Salmonella control programmes to be recognised equivalent to those approved for Sweden and Finland in respect of meat and eggs of Gallus gallus (Usmerňujúci dokument o minimálnych požiadavkách na programy kontroly salmonely, pokiaľ ide o mäso a vajcia druhu Gallus gallus, ktoré sa majú uznať za rovnocenné s tými, ktoré boli schválené pre Švédsko a Fínsko, ďalej len „usmerňujúci dokument“).
Nezmontovaný výrobok (tzv. „bezpečnostná sieť pre trampolínu“), zahŕňajúci: — sieť so 6 úchytkami so stláčacím zapínaním, — 6 horných kovových tyčí s poťahom z ľahčeného plastu, — 6 dolných kovových tyčí s poťahom z ľahčeného plastu a privarenými montážnymi konzolami, — 12 elastických popruhov s háčikmi, — 12 skrutiek s poistnými maticami. Každá horná tyč sa má pripojiť k dolnej tyči, ktoré sa potom pripevnia k nohám trampolíny pomocou skrutiek a poistných matíc. Sieť je ušitá do tvaru valca a je vo veľkosti zodpovedajúcej konkrétnej trampolíne. Sieť má vstupný otvor, ktorý je uzatvárateľný zipsom. Úchytky so stláčacím zapínaním umiestnené na hornej časti siete sa majú pripevniť k hornému koncu kovových tyčí. Elastické popruhy s háčikmi sa používajú na upevnenie spodku siete k rámu trampolíny.

9506 91 90
(1)

Nariadením Rady (ES) č. 2073/2004 zo 16. novembra 2004 o správnej spolupráci v oblasti spotrebných daní (3) sa stanovuje spoločný systém, pomocou ktorého si členské štáty pomáhajú navzájom a spolupracujú s Komisiou s cieľom zabezpečiť správne uplatňovanie právnych predpisov o spotrebnej dani a bojovať proti únikom v súvislosti so spotrebnou daňou a z nich vyplývajúcim narušeniam na vnútornom trhu. So zreteľom na získané skúsenosti a nedávny vývoj je potrebné v uvedenom nariadení vykonať niekoľko zmien. Vzhľadom na počet potrebných zmien by sa nariadenie malo z dôvodov jasnosti nahradiť.
Výrobok kužeľovitého tvaru (dlhý približne 40 cm), zhotovený vzájomným zošitím dvoch netkaných trojuholníkových dielov z červeného textilného materiálu, na spodku lemovaný ozdobným okrajom bielej farby, a s bielym brmbolcom na vrchu. (pokrývka hlavy) (Pozri fotografiu č. 658.) (1)

6505 00 90
(10)

Aby sa zabezpečil plný súlad s týmto nariadením, obidvaja prevádzkovatelia potravinárskych podnikov, ako aj príslušné vnútroštátne orgány by mali prijať nevyhnutné opatrenia na zabezpečenie toho, aby najneskôr do šiestich mesiacov po nadobudnutí účinnosti tohto nariadenia sa už nepoužívali výrobky so zdravotnými tvrdeniami uvedenými v prílohe k tomuto nariadeniu.
(5)

O zrušení uznania by mala rozhodnúť Komisia v rámci postupu, ktorý je spravodlivý, transparentný a nezávislý. Komisia by mala pred prijatím rozhodnutia uskutočniť konzultácie s dotknutými príslušnými orgánmi členských štátov a mala by zhromaždiť dostatok informácií, okrem iného aj pomocou prípadných návštev na mieste. Dotknuté monitorovacie organizácie by pred prijatím rozhodnutia mali mať možnosť predložiť svoje pripomienky.
(14)

Bez toho, aby boli dotknuté povinnosti vymedzené v nariadení (ES) č. 1107/2009 ako dôsledok schválenia, so zreteľom na osobitnú situáciu, ku ktorej došlo v dôsledku prechodu od smernice 91/414/EHS k nariadeniu (ES) č. 1107/2009, by sa však mali uplatňovať nasledujúce ustanovenia. Členským štátom by sa po schválení malo poskytnúť obdobie na to, aby preskúmali schválenia prípravkov na ochranu rastlín s obsahom metámu, ktoré sa zachovali v prípade určitých spôsobov použitia v súlade s článkom 3 rozhodnutia 2009/562/ES. Uvedené ustanovenie by sa malo zohľadniť pri výpočte dĺžky uvedeného obdobia. Členské štáty by podľa potreby mali zmeniť, nahradiť alebo odobrať existujúce povolenia.
Záručným schémam, ktoré nemajú potenciál ovplyvňovať obchod a narušiť hospodársku súťaž a v súvislosti s ktorými je k dispozícii dostatok údajov na spoľahlivé posúdenie všetkých potenciálnych účinkov, je potrebné dodať právnu istotu. Toto nariadenie by preto malo transponovať strop de minimis500 000 EUR do stropu založeného na garantovanej výške individuálnej pôžičky, ktorá tvorí základ takejto záruky. Tento osobitný strop by sa mal vypočítať s použitím metodiky na posúdenie výšky štátnej pomoci zahrnutej v záručných schémach, ktoré sa vzťahujú na pôžičky pre životaschopné podniky. Metodika a údaje použité pri výpočte osobitného stropu pre záruku by mali vylúčiť podniky v ťažkostiach, ako sa uvádza v usmerneniach Spoločenstva pre štátnu pomoc na záchranu a reštrukturalizáciu podnikov v ťažkostiach. Tento osobitný strop by sa preto nemal vzťahovať na individuálnu pomoc, ktorá patrí mimo rámca záručnej schémy, ani na pomoc poskytnutú podnikom v ťažkostiach, ani na záruky príslušných transakcií, ktoré nepredstavujú pôžičku, ako sú napríklad záruky na majetkové transakcie. Osobitný strop by mal byť stanovený na základe skutočnosti, že ak sa berie do úvahy horná sadzba (čistá úroková sadzba v prípade omeškania) 13 %, ktorá predstavuje najhorší variant pre záručné schémy v Únii, možno sa domnievať, že záruka vo výške 3 750 000 EUR má rovnaký ekvivalent hrubého grantu ako všeobecný strop de minimis vo výške 500 000 EUR. Tieto osobitné stropy by sa mali vzťahovať iba na záruky pokrývajúce príslušnú pôžičku až do výšky 80 %. Členské štáty môžu na stanovenie ekvivalentu hrubého grantu obsiahnutého v záruke použiť aj metodiku schválenú Komisiou po jej notifikácii na základe nariadenia Komisie v oblasti štátnej pomoci, ak sa schválená metodika výslovne týka príslušného druhu záruk a typu príslušných súvisiacich transakcií v kontexte uplatňovania tohto nariadenia.
(13)

Týmto nariadením by sa malo zvýšiť prenikanie technológií znižujúcich vplyv životného cyklu vodných čerpadiel na životné prostredie na trh, čo do roku 2020 povedie k odhadovaným úsporám energie 3,3 TWh v porovnaní so situáciou bez prijatia opatrení.
(10)

Vzhľadom na zjavne veľký počet vyvážajúcich výrobcov v ČĽR sa v súlade s článkom 17 základného nariadenia považovalo za vhodné preskúmať, či by sa mal použiť výber vzorky. Na to, aby Komisia mohla rozhodnúť, či je výber vzorky potrebný, a ak áno k nemu pristúpila, vyvážajúci výrobcovia v ČĽR boli požiadaní, aby sa prihlásili do 15 dní od začatia preskúmania a aby poskytli Komisii informácie požadované v oznámení o začatí preskúmania. Vzhľadom na to, že žiadni vyvážajúci výrobcovia neprejavili záujem o spoluprácu, výber vzorky nebol potrebný.
a)

lekársky slovník regulačných činností (Medical Dictionary for Regulatory Activities – MedDRA), ktorý vypracovala Medzinárodná konferencia o harmonizácii technických požiadaviek týkajúcich sa registrácie farmaceutických výrobkov na humánne použitie (International Conference on Harmonisation of Technical Requirements for Pharmaceuticals for Human Use – ICH), multidisciplinárna téma M1;
(5)

V podanej námietke sa uvádza, že zápisom (Zhenjiang Xiang Cu) do registra by sa vraj ohrozila existencia označení, ochranných známok alebo výrobkov podľa článku 7 ods. 3 prvého pododseku písm. c) nariadenia (ES) č. 510/2006, keďže predmetný ocot má nižší minimálny celkový obsah kyseliny (4,5 gramu) ako obsah (5,0 gramov) určený v nemeckých zákonoch, ako aj európskej norme EN 13188. Keďže obsah kyseliny octovej je rozhodujúcim kritériom na určenie kvality octu, namietajúca strana zastáva názor, že uvedenie takéhoto octu na trh v Európskej únii by bolo zavádzajúce pre spotrebiteľa, keďže by viedlo k narušeniu hospodárskej súťaže.
5.

Hmotnosť výstupných frakcií zahrnutých do recyklácie je hmotnosť sušiny chemických prvkov alebo zlúčenín obsiahnutých vo frakciách vzniknutých recykláciou použitých batérií a akumulátorov za kalendárny rok [v tonách]. Tieto chemické prvky môžu byť, okrem iných, započítané vo výstupných frakciách: — Uhlík, ktorý sa v skutočnosti používa ako redukčné činidlo, alebo ktorý je súčasťou výstupnej frakcie procesu recyklácie, ak pochádza zo vstupujúcich použitých batérií a akumulátorov, za predpokladu, že je certifikovaný nezávislým vedeckým orgánom a informácie sa sprístupnia verejnosti. Uhlík, ktorý sa používa na spätné získavanie energie, sa nezapočítava do recyklačnej efektivity. — Kyslík, ktorý sa používa ako oxidačné činidlo, ak pochádza zo vstupujúcich použitých batérií a akumulátorov a ak je súčasťou výstupnej frakcie procesu recyklácie. Kyslík pochádzajúci z atmosféry sa nezapočítava do recyklačnej efektivity. — Materiál batérií a akumulátorov obsiahnutý v troske vhodnej a používanej na účely recyklácie v zmysle znenia článku 3 ods. 8 smernice 2006/66/ES okrem úkonov výstavby alebo zásypu skládky za predpokladu, že je to v súlade s vnútroštátnymi požiadavkami.
(3)

Takéto informácie by mali zahŕňať štruktúru spotreby potravín, do ktorých boli pridané vitamíny a minerálne látky, a informácie o príjme vitamínov a minerálnych látok obyvateľstva, a ak je to vhodné, osobitných skupín obyvateľstva. Malo by to zahŕňať informácie preukazujúce zmeny v stravovacích návykoch odvtedy, čo bolo zosúladené pridávanie vitamínov a minerálnych látok do potravín.
(2)

Nariadením Komisie (ES) č. 620/2009 z 13. júla 2009, ktorým sa ustanovuje spravovanie dovoznej colnej kvóty pre vysokokvalitné hovädzie mäso (5), sa stanovujú pravidlá spravovania predmetnej colnej kvóty uplatňovaním metódy simultánneho preskúmania žiadostí o dovozné povolenie uvedenej v článku 144 ods. 2 písm. b) nariadenia (ES) č. 1234/2007. Doterajšie skúsenosti so spravovaním colnej kvóty Únie pre vysokokvalitné hovädzie mäso ukázali, že spravovanie tejto colnej kvóty je potrebné zlepšiť. Skúsenosti s uplatňovaním metódy vychádzajúcej zo zásady „skôr príde, skôr vybavený“ uvedenej v článku 144 ods. 2 písm. a) nariadenia (ES) č. 1234/2007 boli v iných odvetviach poľnohospodárstva uspokojivé. V záujme administratívneho zjednodušenia a predchádzania špekulatívnemu správaniu by sa mala colná kvóta pre dovoz vysokokvalitného hovädzieho mäsa pochádzajúceho z tretích krajín spravovať v súlade s článkami 308a až 308c ods. 1 nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (6), ktorým sa stanovujú pravidlá spravovania colných kvót určených na uplatnenie podľa chronologického poradia dátumov prijatia colných vyhlásení. Ak sa dovozy riadia podľa týchto pravidiel, nemali by sa vyžadovať už žiadne ďalšie dovozné povolenia.
(8)

Na účely posúdenia, ako odstraňovať alebo riadiť a zverejňovať konflikty záujmov, by ratingová agentúra mala orgánu ESMA poskytnúť aktualizovaný zoznam existujúcich a potenciálnych konfliktov záujmov, ktorý bude zahŕňať minimálne konflikty vyplývajúce z poskytovania doplnkových služieb, externého vykonávania ratingových činností a interakcie so spriaznenými tretími stranami. Pri identifikovaní konfliktov záujmov týkajúcich sa zoznamu by ratingová agentúra mala posúdiť konflikty záujmov, ktoré by mohli vyplývať zo subjektov patriacich do globálnej skupiny podnikov, do ktorej patrí. Mali by sa preto zohľadniť dohody v rámci skupiny, ktoré sa týkajú rozdelenia úloh a poskytovania doplnkových služieb rôznymi subjektmi v rámci skupiny podnikov.
(4)

Nariadenie (ES) č. 1060/2009, a najmä jeho článok 23, neumožňuje orgánu ESMA, Komisii ani iným verejným orgánom členského štátu, aby zasahovali do obsahu úverových ratingov ani do metodík. Toto nariadenie by preto malo stanoviť pravidlá, podľa ktorých by sa tieto metodiky vyhodnocovali, ale nemalo by týmto orgánom poskytovať možnosť rozhodovania o presnosti úverového ratingu vypočítaného podľa týchto metodík.
(20)

Vzhľadom na to, že možné obchádzanie sa uskutočňuje mimo Únie, v súlade s článkom 13 ods. 4 základného nariadenia možno udeliť oslobodenie výrobcom kremíka na Taiwane, ktorí preukážu, že nie sú prepojení (4) so žiadnym výrobcom, ktorý podlieha opatreniam (5), a o ktorých sa zistilo, že nie sú zapojení do praktík obchádzania, ako sú vymedzené v článku 13 ods. 1 a 2 základného nariadenia. Výrobcovia, ktorí majú záujem o získanie oslobodenia, by mali predložiť žiadosť náležite podloženú dôkazmi v rámci lehoty uvedenej v článku 3 ods. 3 tohto nariadenia.